

**ГIАЛГIАЙ РЕСПУБЛИКА**

**ЗАКОН**

**«ГIалгIай Республика доазон тIа къаьстта бокъонаш толхаярах**

**хулача бехктокхамах» долча ГIалгIай Республика Закона**

**хувцамаш юкъедахьара хьакъеха**

**ТIаийцад**

**ГIалгIай Республика**

**Халкъа Гулламо 2017 шера 28 декабре**

**Статья 1**

«ГIалгIай Республика доазон тIа къаьстта бокъонаш толхаярах хулача бехктокхамах» долча2010 шера 7 декабрерча №60-РЗ йолча ГIалгIай Республика Закона (газет «Сердало», 2010, 11 декабре; газет «ГIалгIайче», 2011, 7 июне, 6 октябре; 2012, 24 марте; 2013, 12 марте, 7 декабре; 2014, 7 июне; 2015, 5 феврале; Официальни бокъон хоама интернет-портал (www.pravo.gov.ru), 2015, 1 июне, 2 декабре; газет «ГIалгIайче», 2016, 29 ноябре; газет «Сердало», 2017, 7 марте; Официальни бокъон хоама интернет-портал (www.pravo.gov.ru), 2017, 29 мае, 6 июне, 30 октябре) юкъехьо Iобелгалдаь хувцамаш:

1. тIатохар де ер чулоацам болча 141 статьяйца:

**«Статья 141. ГIалгIай Республика Халкъа Гуллама е цун комитетий кхетаче ца вахар**

ГIалгIай Республика кхоачашдара Iаьдала федеральни органа доазон органа, ГIалгIай Республика паччахьалкхен Iаьдала органа е, моттигерча шедоалдара ГIалгIай Республика муниципальни образоване органа, иштта республикански е муниципальни доалахьарча предприяте, организаце е учреждене кулгалхо бехказло йола бахьан а доацаш ГIалгIай Республика Халкъа Гуллама е цун комитета кхетаче йоазонца хоам баь хьавийхача, ца воагIаш Iийча – административни гIод тох пхийтта бIаь туман боарамгара тIкъо бIаь туман боарамга кхаччалца.

**Белгалдаккхар.** Бехказло йолча бахьанашца укх статье лархIа деза документашца бакъдаь ер бахьанаш: даржера саг цамогаш хинна е лозаваь хилча, къахьега могаргдоацача хьала тIа оттарца дувзаденна, кхоаччара цIен гаргара нах (да, нана, мар, сесаг, воI, йоI, нанас даьна воша, нанас даьна йиша, даь да, даь нана, наьна да, наьна нана) е цу белгалбаьча наьха таьзета хиннавале, даржерча сага лоIамца доацача бахьанех духьале хиннаяле.»;

**2)** 18 статьяй хьалхарча абзаце дешаш «муниципальни олбразоване представительни органий» хувца дешашца «моттигерча шедоалдара органий»;

**3)** 25 статьяй шоалагIча абзаце таьрахьашта «14,» т1ехьа т1атохар де таьрахьашца «, 141»;

**4)** 25 статьяй 1 даькъа 1 пункте дешаш «14 статьяйца» хувца дешашца «14, 141  статьяшца».

**Статья 2**

Ер Закон низаца чIоагIденна болх бе долалу ер официально кепатехача дийнахьа денз.

**ГIалгIай Республика**

**Мехкда Евкуров Ю.Б.**

**г. Магас**

**2017 шера «\_\_\_» \_\_\_\_\_\_\_\_\_**

**№\_\_\_\_**